
A V I Z

asupra proiectului de Lege privind trecerea Ansamblului Folcloric Rapsodia Călimanilor din municipiul Topliţa, judeţul Harghita, în subordinea Ministerului Culturii şi Cultelor


În conformitate cu prevederile Regulamentului Camerei Deputaţilor, modificat şi completat prin H.C.D. nr. 34/2005, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege privind trecerea Ansamblului Folcloric Rapsodia Călimanilor din municipiul Topliţa, judeţul Harghita, în subordinea Ministerului Culturii şi Cultelor, trimis cu adresa nr. P.L.x – 689 din 21.12.2005, înregistrat sub nr. 31/1169 din 22 decembrie 2005.

Camera Deputaţilor este Cameră decizională.


Guvernul, prin adresa nr. 2303 din 27.09.2005, nu susţine adoptarea iniţiativei legislative, considerând că nu există în prezent argumente care să justifice revenirea Ansamblului vizat în subordinea Ministerului Culturii şi Cultelor.

Proiectul de Lege a fost adoptat de Senat în şedinţa din 19.12.2005.

Potrivit prevederilor art. 61 din Regulamentul Camerei Deputaţilor, comisia a dezbătut proiectul de Lege menţionat mai sus în şedinţa din 15 februarie 2006.

Membrii comisiei au examinat proiectul de Lege, expunerea de motive, punctul de vedere al Guvernului şi avizul favorabil al Consiliului Legislativ nr. 774 din 24.06.2005.

În urma dezbaterilor, cu majoritate de voturi, Comisia a hotărât avizarea favorabilă a proiectului de Lege. 


În raport de obiectul şi conţinutul său, proiectul de Lege face parte din categoria legilor ordinare.

